CELEX: 32020R0956
Language: sl
Date: 2020-06-26 00:00:00
Title: Izvedbena uredba Komisije (EU) 2020/956 z dne 26. junija 2020 o uvrstitvi določenega blaga v kombinirano nomenklaturo

3.7.2020   
               
               
                  SL
               
               
                  Uradni list Evropske unije
               
               
                  L 211/1
               
            
         IZVEDBENA UREDBA KOMISIJE (EU) 2020/956
         z dne 26. junija 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. junija 2020
            
               
                  Za Komisijo
               
               
                  V imenu predsednice,
               
               Philip KERMODE
               
                  Vršilec dolžnosti generalnega direktorja
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek kvadraste oblike iz aluminijeve zlitine z dimenzijami približno 370 × 194 × 42 mm. Opremljen je s hladilnimi rebri in dvema priključkoma, vstopnim in izstopnim, za hladilno tekočino na eni strani.
                        Izdelek je zasnovan tako, da se vstavi v hladilni sistem motorja (t. i. kratki hladilni krog) pod armaturno ploščo motornih vozil iz tarifnih številk 8701 do 8705 z batnimi motorji z notranjim zgorevanjem.
                        Izdelek toploto, ki jo absorbira hladilna tekočina (iz motorja vozila), prenaša v zrak. Ogreti zrak se nato prenese v notranjo kabino vozila prek dodatnih naprav, ki ob predložitvi niso vključene.
                        Izdelek poleg tega omogoča, da motor doseže optimalno obratovalno temperaturo v fazi ogrevanja.
                     
                     
                        8708 91 35 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 2(e) k oddelku XVII, opomba 3 k oddelku XVII ter besedilo oznak KN 8708, 8708 91  in 8708 91 35 .
                        Uvrstitev pod tarifno podštevilko 8419 50  kot toplotni izmenjalnik je izključena, saj izdelek zaradi svojih objektivnih lastnosti s prenosom toplote, ki jo absorbira hladilna tekočina, v zrak opravlja funkcijo hladilnika za izdelke iz oddelka XVII (glej opombo 1(1) k oddelku XVI, opombo 2(e) k oddelku XVII in opombo 1(g) k poglavju 84).
                        Uvrstitev pod tarifno podštevilko 8708 29  kot drugi deli in pribor karoserij (kot neelektrična naprava za ogrevanje in odleditev, ki uporablja toploto, ki jo proizvaja motor vozil – glej pojasnjevalne opombe harmoniziranega sistema k tarifni številki 8708 (B)) je izključena, saj izdelek toplote ne uporablja neposredno za ogrevanje ali odleditev, temveč toploto, ki jo absorbira hladilna tekočina, zgolj prenaša v zrak.
                        Izdelek je zato treba uvrstiti pod oznako KN 8708 91 35  kot hladilniki za motorna vozila iz tarifnih številk 8701 do 8705.